Asociácia (literatúra)

Asociácia alebo asociatívnosť je združovanie, radenie predstáv na základe určitej podobnosti, kontrastu alebo predchádzajúcej skúsenosti. Moderná poézia, ktorá sa ponárala dovnútra lyrického subjektu a popierala logické myslenie, postupne vypracovala metódu radenia asociácií zbavených kontroly rozumom.

Napríklad v básni „Topole“ od Ivana Kraska: pohľad na topole vyvolá rad predstáv a autor zachytí, čo všetko v ňom obraz topoľov vyvoláva.POLAKOVIČOVÁ, A. – CALTÍKOVÁ, M. – ŠTARKOVÁ, Ľ. – MEZEIOVÁ, A. Literatúre III pre stredné školy. Bratislava: Orbis Pictus Istropolitana, 2016. ISBN 978-80-8120-420-3, s. 52.

 Referencie 

Kategória:Literárne pojmy